**A Békés Megyei Szociális és Gyermekvédelmi Központ**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Békés Megyei Szociális és Gyermekvédelmi Központ**

**Szivárvány Speciális Gyermekotthon**

**gyermekfelügyelő**

munkakör betöltésére

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Békés megye, 5665 Pusztaottlaka, Kossuth utca 39-41.

**A munkakörbe tartozó lényeges feladatok:**

Gyermekek felügyelete, a nevelői munka segítése. Segíti a gyermeket a beilleszkedési nehézségek leküzdésében, törekszik a gyermek mielőbbi megismerésére, megfigyelve szokásait, viselkedésmódjait, szükség esetén segíti a gyermeket az otthonban kialakuló új kapcsolatainak kezelésében, vérszerinti szüleivel való kapcsolattartásában.

Biztosítja a napirendben a pihenés, szórakozás és munka egyensúlyát, közreműködik a gyermekotthonban élők szabadidős tevékenységeinek szervezésében, lebonyolításában.

Bekapcsolódik a nevelés, oktatás folyamatába, részt vesz az egészségügyi gondozási tevékenységekben.

Adminisztratív, szervezési és tájékoztatási feladatokat is ellát.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* középfokú képesítés, OKJ-s szakirányú végzettség az 15/1998. (IV. 30.) NM rendelet 2. számú melléklete II. rész II. szakellátások 2. pontjában gyermekotthon/gyermekfelügyelő címszóban foglaltak szerint gyermek- és ifjúsági felügyelő II. (OKJ), gyermek- és ifjúsági felügyelő (OKJ), gyógypedagógiai asszisztens (OKJ), gyermekotthoni asszisztens (OKJ)
* felhasználói szintű MS Office (irodai alkalmazások)
* magyar állampolgárság
* büntetlen előélet, és annak igazolása, hogy nem áll a foglalkoztatástól való eltiltás hatálya alatt, valamint nem áll büntetőeljárás hatálya alatt.
* B kategóriás jogosítvány

**Elbírálásnál előny:**

* Szakirányú munkakörben szerzett legalább 1-3 év szakmai tapasztalat
* Feltétel nélküli elfogadás és magas stressz-tűrő képesség
* Hivatástudat

**A pályázat részeként benyújtandó iratok, igazolások:**

* fényképes szakmai önéletrajz
* az álláshely betöltéséhez szükséges végzettség, szakképzettség, szakvizsga meglétét igazoló okmányok másolata
* 90 napnál nem régebbi eredeti hatósági bizonyítvány a büntetlen előélet igazolására, valamint annak igazolására, hogy a közalkalmazott nem áll olyan foglalkoztatás eltiltás hatálya alatt, amely közalkalmazotti jogviszony létesítését nem teszi lehetővé
* nyilatkozat arról, hogy a pályázó hozzájárul a teljes pályázati anyagának a sokszorosításához, továbbításához (3. személlyel közlés)
* nyilatkozat arról, hogy a pályázó hozzájárul személyes adatainak a pályázattal összefüggő kezeléséhez

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2022.09.14.

A pályázati kiírással kapcsolatosan további információt Tóthné Fehér Eszter – szakmai intézményvezető-helyettes nyújt, a 66/530-220-os telefonszámon.

**A pályázatok benyújtásának módja:**

Postai úton, a pályázatnak a Békés Megyei Szociális és Gyermekvédelmi Központ címére történő megküldésével (5600 Békéscsaba, Pf: 286.). Kérjük a borítékon feltüntetni a pályázati adatbázisban szereplő azonosító számot: **H/915/2022**, valamint a munkakör megnevezését: **gyermekfelügyelő**.

**vagy**

elektronikus úton Tóthné Fehér Eszter szakmai intézményvezető-helyettes részére a bekes.szgyk@fago.hu email címen keresztül.

**A pályázat elbírálásának módja, rendje:**

Kérjük a Tisztelt Pályázót, hogy mind postai, mind elektronikus úton megküldött pályázati anyag esetén a **H/915/2022.** pályázati azonosítót feltüntetni szíveskedjen!

Tájékoztatjuk a Tisztelt Pályázót, hogy a pályázati kiírásban foglalt mellékletek csatolásának elmulasztása a pályázat érvénytelenségét vonja maga után!

**A pályázat elbírálásának határideje:** 2022.09.19.